સુરેન્દ્રનગર પાલીકામાં સફાઇ કામદારોની જગ્યા ભરવા માટે જાહેરાત આપવાનો સમય તથા ભરતી પ્રક્રિયા લાંબી થઇ જતી હોવાથી 3 જૂન 2017ની મીટીંગમાં ઠરાવ કરી પ્રાદેશ પાલીકા નિયામકના આદેશથી આઉટ સોર્સીંગથી સફાઇ કામદારો રખાયા હતા. ત્યારે કોન્ટ્રાકટ બેઇઝ સફાઇ કામદારોને બે માસથી પગાર ન મળતા તમામની હાલત કફોડી બની છે. સુરેન્દ્રનગર પાલિકામાં ૧૦૦થી વધુ સફાઈ કામદારોને ર માસના પગારથી વંચિત હોવાથી કર્મચારીઓએ પાલિકાના ચીફ ઓફિસર અને પદાધિકારીઓની રજૂઆત માટે પહોંચ્યા હતા.